AJB DOC Film Festival
AJB DOC Film Festival godišnji je međunarodni festival dokumentarnog filma. Održava se u Sarajevu, a ustanovila ga je medijska kuća Al Jazeera Balkans (AJB) u saradnji s Al Jazeera Media Networkom (AJMN) te Al Jazeera Media Instituteom (AJMI), čije je sjedište u Dohi. AJB je trenutno najveći kupac dokumentarnih filmova u televizijskom formatu na području bivše Jugoslavije i godišnje stječe prava na većinu dokumentarnih filmova iz regije koji se prikazuju tokom Sarajevo Film Festivala. AJB DOC posudio je koncept direktno od Al Jazeerinog međunarodnog festivala dokumentarnog filma, koji je 2005. osnovao jordanski režiser i scenarist Abbas Arnaout.